## Agricultura destina 9 milions d’euros a la producció ecològica en la Comunitat Valenciana

*** El conseller d’Agricultura ha presidit la presentació de l’Informe anual 2024 del Comité d’Agricultura Ecològica de la Comunitat Valenciana
* La producció ecològica compta amb presència en 480 municipis de la Comunitat Valenciana, la qual cosa suposa el 88,5 % del total del territori**

La Conselleria d’Agricultura, Aigua, Ramaderia i Pesca destina 9 milions d’euros a la producció ecològica en la Comunitat Valenciana, “que enguany ha assolit un rècord en la facturació, amb un 13 % més que l’any anterior”, com recorda el conseller Miguel Barrachina.

El conseller d’Agricultura ha presidit la presentació de l’Informe anual 2024 del Comité d’Agricultura Ecològica de la Comunitat Valenciana, juntament amb el seu president, Vicente Faro, en el qual han destacat la consolidació, en els últims anys, de la producció ecològica en la Comunitat Valenciana, molt per damunt dels percentatges tant de la resta d’Espanya com de la Unió Europea.

Barrachina assegura que “és un objectiu prioritari d’este Consell l’aposta per la producció ecològica en el nostre territori, ja que en estos moments ja hi ha 480 municipis en la Comunitat Valenciana, en la qual hi ha presència de producció certificada, la qual cosa suposa el 88,5 % del total del territori”.

En este sentit, el conseller d’Agricultura recorda que “en l’orde d’ajudes de 29 milions d’euros per a jóvens i noves incorporacions es prima amb una major puntuació en la baremació els titulars que opten per la producció ecològica certificada, a fi de fomentar tant el relleu generacional com la qualitat diferenciada”.

Barrachina afirma que “apostar per l’agricultura ecològica és garantir el futur al món rural. Ens comprometem amb els verdaders defensors del medi ambient, que són l’agricultor i el ramader. Per a nosaltres, els qui treballen la terra i cuiden del bestiar cada dia són els autèntics ecologistes i els verdaders animalistes”.

Fecha: 25/07/2025